Bengt-Åke Gustafsson

Bengt-Åke Gustafsson (født 23. mars 1958 i Karlskoga) er en pensjonert svensk ishockeyspiller som spilte aktivt fra 1973 til 1999. Han spilte 629 NHL-kamper for Edmonton Oilers og Washington Capitals. Han fikk totalt 555 poeng. Internasjonalt ble han verdensmester med Sverige i 1987 og 1991 og han deltok også i Vinter-OL for Sverige i 1992. Som trener førte han Sverige til både OL og VM-gull i 2006. Dette var første gang en trener i hockeyhistorien tok to gull. Han spilte mesteparten av NHL-karrieren for Washington Capitals og skåret en gang fem mål i en og samme kamp. Dette skjedde i 1984 mot Philadelphia Flyers. Han ble medlem av IIHF Hall of Fame i 2003.

12. april 2018 ble det klart at Gustafsson blir trener for Stjernen Hockey i Fredrikstad. Treneren har skrevet under en kontrakt på 2 år.

Referanser

Eksterne lenker 
 

Svenske ishockeyspillere
Svenske ishockeytrenere
Ishockeyspillere for Washington Capitals
Ishockeyspillere for Edmonton Oilers
Ishockeyspillere for Färjestad BK
Deltakere for Sverige under Vinter-OL 1992
Ishockeyspillere under Vinter-OL 1992
Utenlandske ishockeyspillere i NHL